Nifirħu lit-28 student żagħżugħ brillanti li rebħu l-edizzjoni tal-2016-2017 tal-konkors tat-traduzzjoni għall-iskejjel “Juvenes Translatores”! Fis-6 ta' April 2017, ir-rebbieħa se jiġu Brussell biex jiġbru l-premji tagħhom għall-aqwa traduzzjoni fost dawk tal-istudenti minn pajjiżhom. Il-Kummissjoni Ewropea llum ħabbret ir-rebbieħa tal-konkors annwali tagħha tat-traduzzjoni “Juvenes Translatores”. Total ta' 28 student tal-iskola sekondarja, wieħed minn kull Stat Membru, se jkunu mistiedna Brussell fis-6 ta' April biex jiġbru t-trofej tagħhom mingħand il-Kummissarju responsabbli għall-Baġit u r-Riżorsi Umani, Günther Oettinger. “Prosit lir-rebbieħa tal-għaxar edizzjoni ta' din il-kompetizzjoni. Il-ġenituri u l-għalliema tagħkom għandhom għax ikunu tassew kburin bil-kisba tagħkom. Nixtieq nifirħilkom talli lqajtu l-isfida u wrejtu talent daqshekk promettenti. Il-lingwi jiftħu l-imħuħ u jegħlbu l-ostakli. Jgħinuna nifhmu popli u kulturi oħrajn. Nifraħ lir-rebbieħa li wrew kreattività u talent fl-24 lingwa tal-UE. Nawguralkom ilkoll!", qal il-Kummissarju Günther Oettinger. Għall-għaxar darba mill-2007, aktar minn 3,000 student mill-Unjoni Ewropea kollha, u din id-darba ttraduċew testi dwar is-suġġetti tal-lingwi u tat-traduzzjoni. L-istudenti setgħu jagħżlu kwalunkwe waħda mill-552 kombinazzjoni possibbli bejn kwalunkwe żewġ lingwi mill-24 lingwa uffiċjali tal-UE. L-istudenti użaw 152 kombinazzjoni lingwistika, inkluża t-traduzzjoni mill-Grieg għal-Latvjan, u mill-Bulgaru għall-Portugiż. Ir-rebbieħa kollha għażlu li jittraduċu għal-lingwa li jafu l-aktar jew għal ilsien art twelidhom, bħalma jagħmlu t-tradutturi uffiċjali tal-Istituzzjonijiet tal-UE. Ir-rebbieħa kollha se jingħataw premju, trofew u diploma stampata. U mhux biss; il-konkors għandu l-ġrajjiet ta' suċċess tiegħu. Fl-1 ta' Frar, il-Kummissjoni Ewropea laqgħet fost l-impjegati tagħha l-ewwel traduttur li bdiet il-karriera tagħha bħala rebbieħa tal-Juvenes Translatores. L-isfond Id-Direttorat Ġenerali għat-Traduzzjoni tal-Kummissjoni Ewropea ilu jorganizza l-konkors tal-Juvenes Translatores (li bil-Latin tfisser “tradutturi żgħażagħ”) kull sena sa mill-2007. L-għan huwa l-promozzjoni tat-tagħlim tal-lingwi fl-iskejjel, u li ż-żgħażagħ jingħataw idea dwar xi jfisser li tkun traduttur. Huwa miftuħ għall-istudenti ta' 17-il-sena fl-iskejjel sekondarji u jsir fl-istess ħin fl-iskejjel kollha magħżula fl-Unjoni Ewropea kollha. Il-konkors ispira u ħeġġeġ lil xi wħud mill-parteċipanti biex ikomplu l-lingwi tagħhom fil-livell universitarju u jsiru tradutturi professjonisti. Din is-sena tikkommemora l-għaxar anniversarju tal-konkors u s-sittin anniversarju tal-ħolqien tal-Unjoni Ewropea. Sa mill-bidu nett, it-traduzzjoni kienet parti integrali mill-UE, u kienet proprju s-suġġett tal-ewwel Regolament fl-1958, meta bdejna b'erba' lingwi biex issa lħaqna 24 lingwa. Ir-rebbieħa ta' din is-sena huma: Ir-rebbieħa tal-Juvenes Translatores 2016-2017 Il-pajjiż Ir-rebbieħ Il-parteċipanti L-isem, il-par tal-lingwi L-iskola L-għadd ta' skejjel L-għadd ta' studenti L-Awstrija Daniel Sauer, EN-DE BG 13 Fichtnergasse, Wien 16 62 Il-Belġju Nina Kessler, NL-DE Königliches Athenäum St. Vith, Sankt Vith 21 90 Il-Bulgarija МадленИлиева, EN-BG Езиковагимназия „Д-рПетърБерон“, Кюстендил 16 74 Il-Kroazja Petra Nimac Kalcina, EN-HR III. gimnazija, Split 10 47 Ċipru Νεφέλη Ποταμίτου, EN-EL Λύκειο Αγίας Φυλάξεως, Λεμεσός 6 27 Ir-Repubblika Ċeka Tereza Csibová, EN-CS Podještědské gymnázium, Liberec 21 102 Id-Danimarka Astrid Ginnerup Jørgensen, DE-DA Hasseris Gymnasium, Aalborg 11 43 L-Estonja Laura Schifrin, EN-ET Gustav Adolfi Gümnaasium, Tallinn 6 25 Il-Finlandja Greta Koivikko, SV-FI Tampereen yhteiskoulun lukio, Tampere 13 59 Franza Alexis Lucas, EN-FR Lycée Saint Joseph, Bruz 74 348 Il-Ġermanja Mariam Kostanian, PL-FR Französisches Gymnasium, Berlin 87 351 Il-Greċja Αγγελική Χριστοδουλάκη, EN-EL Γενικό Λύκειο Αγίου Νικολάου, ΄Αγιος Νικόλαος Χαλκιδικής 21 90 L-Ungerija Barbara Mészáros, ES-HU Szegedi Tömörkény István Gimnázium és Művészeti Szakközépiskola, Szeged 21 96 L-Irlanda Éile Ní Chianáin, GA-EN Coláiste Íosagáin, Baile an Bhóthair 9 45 L-Italja Carolina Zanchi, DE-IT Liceo Linguistico Statale "Giovanni Falcone", Bergamo 73 360 Il-Latvja Artūrs Bartkevičs-Valdmanis, EN-LV Saldus novada pašvaldības Druvas vidusskola, Saldus novads 7 35 Il-Litwanja Martynas Bartninkas, EN-LT Kauno technologijos universiteto gimnazija, Kaunas 10 44 Il-Lussemburgu Henrik Young, SV-EN European School of Luxembourg Kirchberg 1, Luxembourg 4 20 Malta Abigail Callus, EN-MT G.F. Abela Junior College, l-Imsida 6 30 In-Netherlands Caroline Smulders, DE-NL Titus Brandsmalyceum - Het Hooghuis, Oss 25 99 Il-Polonja Jędrzej Michalski, FR-PL I Liceum Ogólnokształcące im. Karola Marcinkowskiego, Poznań 51 248 Il-Portugall Beatriz Simões, EN-PT Instituto Educativo do Juncal, Juncal - Porto de Mós 20 90 Ir-Rumanija Alina Cristiana Tache, DE-RO Colegiul Național „Mihai Viteazul”, Ploiești 32 146 Is-Slovakkja Agáta Brozová, EN-SK Gymnázium, Tvrdošín 13 57 Is-Slovenja Maruška Schenk, DE-SL Škofijska klasična gimnazija, Ljubljana 8 35 Spanja Inés Fernández Martínez, EN-ES IES Lancia, León 53 253 L-Iżvezja Andreas Hygrell, DE-SV Tyska skolan, Stokkolma 20 83 Ir-Renju Unit Amy Baxter, ES-EN King Edward VI Grammar School, Louth 73 284 It-Total 728 3,243 Għal iktar informazzjoni: - Juvenes Translatores: http://ec.europa.eu/translatores - Segwi lill-Kummissarju Günther Oettinger fuq Twitter: @GOettingerEU - Segwi lid-Direttorat Ġenerali għat-Traduzzjoni fuq Twitter: @Translatores